CELEX: E2017J0004
Language: sl
Date: 2018-03-21 00:00:00
Title: Sodba sodišča z dne 21. marca 2018 v zadevi E-4/17 – Nadzorni organ Efte proti Kraljevini Norveški (Država EGP ni izpolnila svojih obveznosti – Direktiva 2004/18/ES – Oddaja naročil – Pogodba o javnem naročanju – Koncesija za javne gradnje)

26.7.2018   
            
            
               SL
            
            
               Uradni list Evropske unije
            
            
               C 264/16
            
         
      SODBA SODIŠČA
      z dne 21. marca 2018
      v zadevi E-4/17
      Nadzorni organ Efte proti Kraljevini Norveški
      
         (Država EGP ni izpolnila svojih obveznosti – Direktiva 2004/18/ES – Oddaja naročil – Pogodba o javnem naročanju – Koncesija za javne gradnje)
      
      (2018/C 264/10)
      V zadevi št. E-4/17, Nadzorni organ Efte proti Kraljevini Norveški – katere predmet je ZAHTEVEK za ugotovitev, da je Kraljevina Norveška, s tem ko je napačno označila javno naročilo, katerega predmet je gradnja in upravljanje podzemnega parkirišča pod trgom Torvet v Kristiansandu, kot „koncesijsko storitev“ namesto „koncesijo gradenj“, ter s tem ko je izvedla postopek za oddajo javnega naročila v nasprotju z zahtevami iz pravil EGP o javnem naročanju, kršila določbe akta iz točke 2 Priloge XVI k Sporazumu EGP (Direktiva 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev), v povezavi z aktom iz točke 6a Priloge XVI k Sporazumu (Uredba (ES) št. 2195/2002 Evropskega parlamenta in Sveta z dne 5. novembra 2002 o enotnem besednjaku javnih naročil (CPV)) – je Sodišče v sestavi: predsednik in sodnik poročevalec Páll Hreinsson, sodnika Per Christiansen in Nicole Kaiser (ad hoc sodnika), 21. marca 2018 izdalo sodbo,
      katere izrek se glasi:
      
                  1.
               
               
                  Kraljevina Norveška v zvezi s postopkom za oddajo javnega naročila, ki ga je opravila občina Kristiansand leta 2015 za gradnjo in upravljanje podzemnega parkirišča pod trgom Torvet v Kristiansandu ni izpolnila svojih obveznosti v skladu z Direktivo 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev iz točke 2 Priloge XVI k Sporazumu o Evropskem gospodarskem prostoru s tem, ko:
                  
                              (i)
                           
                           
                              ni objavila obvestila o javnem naročilu po celotnem EGP v skladu z zakonskimi zahtevami določenimi v členu 58(3) navedene Direktive,
                           
                        
                              (ii)
                           
                           
                              ni uporabila popolnega in dovolj natančnega sklopa kod CPV v nasprotju s členom 58(2) Direktive v povezavi s členom 1(14) te direktive in Uredbe (ES) št. 2195/2002 Evropskega parlamenta in Sveta z dne 5. novembra 2002 o enotnem besednjaku javnih naročil (CPV) iz točke 6a Priloge XVI k Sporazumu EGP, ter
                           
                        
                              (iii)
                           
                           
                              ni spoštovala minimalnega roka za predložitev vlog v postopku oddaje naročila, kot je določen v členu 59 navedene Direktive.
                           
                        
            
                  2.
               
               
                  Kraljevini Norveški se naloži plačilo stroškov postopka.